Amennyiben viszont nem betegség a ludas, hanem „csak” a rossz étkezési szokásaink, akkor jó hír, hogy pár egyszerű szabály betartása hatékonyan könnyíthetünk megterhelt gyomrunkon. A belekben történő fokozott gázképződés mögött ugyanis minden esetben étkezési zavarból fakadó probléma áll. Íme öt étkezési hiba, amiért állandóan puffadtnak érzed magad.
Az Amerikai Dietetikusok Szövetsége végzett egy kutatást, amiből kiderült, hogy átlagosan mindössze napi 11 gramm rostot fogyasztunk, holott egy felnőtt ember számára az ajánlott napi bevitel minimum 30 gramm lenne. A rostokban gazdag étrenddel - és a megfelelő mennyiségű folyadékfogyasztással – ráadásul nemcsak a puffadást, hanem a székrekedést és az aranyér kialakulásának esélyét is csökkentjük. A gyümölcs, zöldség, lenmag és zab rendszeresen szerepeljen az étlapunkon.
Ella Olsson/pexels.com
Nem elegendő probiotikum bevitele
A bélflóra egészségét megőrizhetjük azzal is, hogy elegendő probiotikumot fogyasztunk, ezek ugyanis nemcsak az immunrendszert stimulálják, de a kórokozók elszaporodását is gátolják. A probiotikum szó élőflórát jelent, ami arra utal, hogy a jótékony baktériumok jót tesznek az egészségünknek. Természetes probiotikumot tartalmaz például a savanyú káposzta és a kovászos uborka, de ma már több joghurt és ivójoghurt gyártó is tartalmaz élőflórás termékeket. Ezek finomak, könnyen beszerezhetőek és egészségesek.